text stringlengths 0 17.2k |
|---|
yesu alitasha pakalamba ubunte bwakwa petro pamulandu wa citetekelo muli wene |
abantu bonse abatetekela muli kristu pamo ngo mupusushi baba muli iyo ng'anda |
bonse abasumina muli yesu kristu pamo ngo mupusushi kabili shikulu wabo |
takwaba imilimo yakubomba lelo kuba fye ukwingila muli ci cilonganino palya pene umuntu asumina muli yesu kristu |
bushe cilonganino cakwa kristu catendeke lilali |
catendeke pa bushiku bwa pentecost panuma ya nshiku amakumi yasano ukufuma apo yesu atutubukileku bafwa |
ukufuma ilya nshita cicilicilekula pe sonde ponse |
mu nshita shimo citwa icilonganino icishimoneka pamulandu wakuti tacimoneka kabili tekuti umuntu acisonte |
ici cilonganino catendeke mu nshita ilya lesa apongolwele mupashi wa mushilo pakati ka basambi no kubabatisha kukuba umubili wakwa kristu |
nga cakuti umuntu asumina muli krsitu alengila mu cilonganino cakwa kristu ku maka ya mupanshi wa mushilo uwikala mu bantu abasunina bonse |
kristu alilaya ukwisatusenda kukuba nankwe |
mu nshita ya kusumbulwa kwa cilonganino mukuba pamo na kristu pe na pe |
ekutila ababa muli ici cilonganino bantu abaitwa no bwite bwa kumulu |
ubwikalo bwa bantu abatetekela pamo nganabwinga wakwa kristu kwikala pamo nankwe |
bushe abantu abatetekela baba shani na lesa |
icilonganino cakwa kristu caba lupwa abantu bamo aba muli ulu lupwa baba mumulu kabili bambi baba pano isonde |
lesa e wishi wa ulu lupwa |
takwaba umulimo wa kubomba pakwingila muli ulu lupwa lelo kufyalwa fye cipya cipya |
ifyakwingila muli ulu lupwa fibombekelwa ku maka ya mupashi wa mushilo |
kabili ficitika ilyo umuntu atetekela muli kristu |
amapange yakwa lesa yakutila abatetekela batendeke ukwikala no kwenda nga bamu lupwa ico bakwata umupashi wakwe mukati kabo |
mu cipingo cipya limo limo abatetekela betwa pamo nga bantu abapokelela ubwana ekutila abasalwa |
balingile ukulapala kristu mu mibele pakuti abe ibeli pa babwananyina abengi |
ala ici cishinka cakwishibo kuti lesa aba ku lubali lwesu cabuseko |
atutemenwe cakuti atutumine umwana wakwe kukutufwila |
alitwelele membu shesu shonse ico kristu alitufutile mu mulopa wakwe |
kuti twaikunkunsha na pa cifuba atuti |
lesa nga aba mwina mwesu nani engapinkana naifwe |
shikulu yesu alaile ukuti ukuli babili nangu batatu abalonganina mwi shina lyakwe akalabako mukati kabo |
ili lembo liletweba ukuti ilyo tulongana na babwananyina tulonganina wene |
mu nshita icilonganino cakwa kristu catendeke abena kristu babikile imitima ku fintu fine |
balecincila kukusambilila malembo ukumokaulo mukate mwi senge pamo na mu mapepo |
abaletetekela balekoseleshiwa ukulasangwa kukulongana kwa babwananyina tekuipatula ku babwananyina |
ifwe bonse twabelapo ukukoseleshanya mu citetekelo |
ukusambilisha kwa batumwa |
muli shilya nshiku ilyo icipingo cipya ninshi tacilalembwa abatumwa abasontelwe na shikulu ebaletungulula inkuta |
ebalelondolola ifishinka apo cila lukuta lulingile ukushintilila |
muli shino nshiku ilyo abatumwa tabali pakati kesu amashiwi yakwa lesa yalipelwa kuli ifwe mukupwililila |
eico tulingile ukubika mano kukubelenga malembo |
ulukuta lulingile ukubika mano ku cishinka cakwa lesa |
twilaba ukuti ulukuta cilonganino cakwa lesa pamo no kuti ukunakile cebo cakwa lesa cikankala nganshi |
ukumokaulo mukate lyonse ilyo tuleikala ku mulalilo wakwa shikulu ninshi tulelango kunakila |
takwaba mafunde ayaimikwa pamuland wa ici cibukisho |
lelo cabe cikankala mu kubapo kwa lukuta ululefwaya ukwibukisha imfwa yakwa yesu |
pamo pene no kulumbanya lesa pamulandu wa busuma bwakwe ubwakutuma umwana wakwe |
panshita imo ine tulalanga umumfwano wesu pamo nga batetekela |
twalisuminkana kuli kristu kabili twalisuminkana kuli umo no mubiye pamulandu wa mulalilo |
pa mulandu akuti cilonganino caku korinti calecita kapatulula pa bantu abakwete fyakulya na bantu abashakwete |
paulo alibasekele ukuti te mulalilo wakwa shikulu balecita |
lelo ni cimo pa mitebeto yabo |
isenge umumfwano ili shiwi lyalola mu kutila fyonse mu mumfwano |
twalikwata ifintu ifingi ifyo tucitila mu mumfwano na babwananyina |
abena kristu balikwata umumfwano na lesa kabili benda mu lubuto lwakwe |
panshita imo ine abena kristu balikwata mumfano na babwananyina banabo abenda mu lubuto |
ukwenda mu lubuto calola mu kukonka imipepele iyalungama pamo no kukwate mibele iyalungama |
ilinti tumokaula mukate umo pamo no kunwa mu lukombo lumo pa mulalilo wakwa shikulu tulanga umumfwano nelyo isenge na bena kristu bambi |
ukusambilisha kwa cipingo cipya pamulandu wa ili senge kwafika na kukucitila ifintu fimbi pamo |
pamo ngefyo ku yerusalemu abena kristu baleakana ifyakulya pamo ne fikwatwa |
na lintu abena fyalo abatetekele baumfwile pamulandu wa cipowe icali mu yudea yerusalemu batumine ca bupe kukwafwilisha |
uku kwafwilisha kwitwa umumfwano nelyo isenge |
paulo atashishe abena filipi pamulandu wa mumfwano wabo pakuminkana pamo nao mu kubila kwa mbila nsuma |
abena kristu ababa mu buntu bwakwa lesa tabominkana pamo na bashatetekela |
tabalingile ukukwate senge nelyo kucita nabo ifintu fya bubifi |
mapepo mu nshila ilyo inkuta shatendeke cali emwata wa bantu abatetekela ukulonganino kukukwata mapepo |
abasambi nabo mu nshila yabo bakabile nganshi ukusambilila ukupepa |
ulukuta libumba lya mushilo |
imibele ya bena kristu pa lukuta ilingile yapusana ne mibele ya bantu abashatetekela |
pamo nge fintu paulo akalipile ulukuta ku korinti ukupitila mu kubasokolwela icilubo cali mu fintu abashatetekela balecita |
abebukishe fyo tacalungeme ku mwina kristu pantu alipilibuka pamulandu wa kusumina muli kristu |
mu kusokolola tubelenga ukuti abamushilo balifwikwa ifyabuta |
ukubuta kwalola ku bulungami |
ulukuta libumba lya kutemwa |
ukulangilila ukutemwa kwakwa lesa ku bantu bambi e cishibilo cimo pa fishibilo ifingi icilingile ukumoneka mu bantu abafyalwa cipya cipya no kubikwa mu lupwa lwakwa lesa |
nga cakuti ulukuta lwakula mu kutemwa abena kristu balatendeka ukwisushiwamo no mwisulo wa bulesa uwaba e kutemwa umwine |
ukukula mu kutemwa kwaba mu fipimo |
tubalilapo ukwishiba ukuti lesa alintemwa elyo kuba ukumfwa bwino pali kulya kutemwa cibe ninshi ndesangalala pamulandu wa kwelelwa no kupokelelwa |
icikonkapo nomba tulingile ukulanga uku temwa kuli umo no mubiye ukupitala mu kupokelela bantu bambi pamo nga fintu kristu atupokelele |
nomba abena kristu bakalalanda ifishinka ifyakwafwilisha abashileenda bwino mu bwina kristu |
kabili bakalaelela bantu ababalufyanya |
bushe nibani balingile ukuba mu lukuta |
bacilolo ebalolekesha pa musango wa bantu abalingile ukuba mu lukuta |
capusana na mucilonganino cakwa kristu umo lesa fye eulenga bantu kwingilamo |
umulimo wa bacilolo kucingililo mumfwano pamo no kusanguka kwa mweo ne mipepele ya batetekela |
ifintu fibili ifingalenga umuntu ukuba mu lukuta nifi |
ukuba abena kristu abakwata ubunte bwa kupilibuka kwabo |
ici kuti camonekela mu mweo wabo panuma yakupilibuka |
ukubatishiwa pamo nga fintu yesu atukonkomeshe |
mu kulundapo bacilolo balingile ukumona ukuti abantu abali mu lukuta nabapalana mufyo bacetekela |
tekuti ciwame ukonaulo lukuta kumasambilila yabufi ayengafulunganya no kulufya bena kristu bamo |
abena kristu abakwete ububifi mu myeo yabo tabalingile ukuba mwi senge na bamushilo |
balingile ukufumishiwa mwi senge ukufika ku nshita bengayebelela no kuleka imibele ya bubifi |
lesa atwafwe ukumfwa amapange yakwe pali ifwe mu lukuta kabili twikale kukuleta ubukata kuli wene muli bumushilo pamo no kutemwa |
ilintu tucili tulelolela shikulu ukwisatusenda nga na bwinga kukuba nankwe pe na pe mumulu |
ifyo umubomfi uwanaka alondolola imfumu iibomba ngo mubomfi uwakosa |
kalemba wa mbila nsuma ya cibili |
nelyo iyi mbila uwalembele kwaliba ifyakwishibilako kuti marko ewalembele |
uyu marko alishibe no lumpwa ulwapele ng'anda yabo ukuti abena kristu bantanshi balelonganinamo |
uyu e muntu uwaleitwe yohane mu milimo |
kabili tulabelenga ukuti marko emufyala wakwa barnaba |
marko aendele pamo na barnaba na paulo ilyo baile mumulimo wa mbila nsuma mu kupro napafu mu ncende ya galatia |
Subsets and Splits
No community queries yet
The top public SQL queries from the community will appear here once available.